Ritratt: Socjeta MUSEUM .td_uid_2_6100dd75973b7_rand.td-a-rec-img{text-align:left}.td_uid_2_6100dd75973b7_rand.td-a-rec-img img{margin:0 auto 0 0} Dan it-tagħrif hu meħud mill-ktieb Dun Ġorġ Volum III ta' Alexander Bonnici u ssibuh ukoll fuq il-paġna Facebook Xirka tal-Qaddisi n . Filgħodu kmieni, il-katavru ta' Dun Ġorġ Preca ġie ssiġillat fiż-żingu. Il-knisja parrokkjali ta' San Gejtanu kienet maħnuqa bin-nies għall-quddiesa solenni tal-funeral. Il-quddiesa ġiet iċċelebrata mill-Isqof Emmanuel Galea, Vigarju Ġenerali tal-Arċidjocesi ta' Malta. L-orazzjoni funebri tal-Isqof kienet mibnija fuq dan il-ħsieb: Dan il-bniedem x'ħajja għex? Dan il-bniedem x'għamel għal Alla? L-Isqof ta t-tweġiba tiegħu: Kien bniedem bla ingann, bla ebda qerq ta' xejn. Hekk ikollna f'qalbna konsolazzjoni kbira li r-ruħ ta' Dun Ġorġ hija salva u qiegħda tgawdi 'l Alla. Dak, imbagħad, li Dun Ġorġ għamel għal Alla jidher l-iżjed fis-Soċjetà li waqqaf: hi Socjetà tat-tagħlim nisrani: bi spirtu ta' apostolat, li dak li jitgħallmu jagħtuh lil ħaddieħor. Dawk kollha li tgħallmu mingħandu qegħdin kollha madwar Dun Ġorġ jippreżentawh quddiem Alla, u allura jiddi bħal kewkba li tirrisplendi għall-eternità kollha. Billi d-difna ta' Dun Ġorġ ma saritx minnufih wara l-quddiesa, minn tmiem il-quddiesa sa wara nofs inhar reġa' kienu ħin li matulu l-folol baqgħu ġejjin u sejrin biex iqimu 'l Dun Ġorġ. Il-korteo funebri tad-difna sar is-Sibt, wara nofs in-nhar. Fih ħadet sehem Malta kollha kemm hi. Quddiem it-tebut, imxew scouts subien u bniet, il-fratellanzi tar-Rużarju u tas-sagrament tal-parroċċa ta' San Gejtanu, it-terzjarji Franġiskani, u bosta qassisin u patrijiet. It-tebut intrefa' minn erba' superjuri tal-Museum. F'żewġ fillieri, fuq kull naħa tat-tebut, imxew il-membri tal-Korp Bon Ordni taż-żewg fergħat tas-Soċjetà Museumina. Minnufih wara t-tebut, imxew il-qraba tal-Fundatur, rappreżentant tal-Arċisqof Gonzi, l-Aġent Prim Ministru, l-Assistent Ekkleżjastiku tas-Soċjetà, is-Superjur Ġenerali bil-kunsill privat tiegħu, numru ta' Monsinjuri, kanonċi, kappillani, membri oħrajn tal-kleru, sorijiet, u bosta għaqdiet ta' rġiel u nisa.Bi ftehim mal-United Motion Pictures ta' Londra, inġibed film tat-tul ta' nofs siegħa, Ingħata t-titlu ta' MIET DUN ĠORĠ. Kien ġie jiswa £67-8.6) (67 lira sterlina, 8 xelini, u 6 soldi). Is-soċju Charlie Parascandolo ta' Ħal-Balzan ħa film ieħor tal-funeral ta' Dun Ġorġ. Minbarra l-ħafna li ħadu sehem attiv fil-funeral, it-triq kollha mill-parroċċa ta' San Gejtanu sal-kappella tal-Madonna tal-Midalja Mirakoluża, il-Blata l-Bajda, kienet maħnuqa bin-nies. Meta waslu l-Blata l-Bajda, it-tebut tqiegħed f'nofs il-bieb biex in-nies ikunu jistgħu jarawh qabel id-difna. Hawn iġġeddu x-xeni ta' dawk l-aħħar jumejn, fid-dar jew f'San Gejtanu. Kulħadd ried jersaq fil-qrib biex imiss it-tebut jew imiss xiħaġa miegħu. Minnufih malli miet Dun Ġorġ, is-Segretarju Ġenerali tal-Museum għamel rikors lid-Dipartiment tas-Saħħa biex Dun Ġorġ ikun jista' jindifen fi kripta magħmula apposta għalih, il-Blata l-Bajda, qrib id-Dar Ċentrali. Dan sar wara li ntalab il-kunsens tal-qraba tiegħu. Dawn ġew mitlubin biex jiffirmaw dikjarazzjoni. Il-permess ingħata fil-15 ta' Settembru 1962 b'kundizzjoni li hemm ma jidfnux ħlief lilu biss. Għalhekk, ma seta' jitqiegħed l-ebda qabar ieħor la fil-qrib tiegħu, u anqas f'xi post ieħor ta' dik id-Dar Ċentrali tal-Museum.Wara li nstemal-parir ta' xi persuni, fosthom dak tal-professur Ġużè Aquilina, it-tebut bil-katavru ta' Dun Ġorġ tqiegħed f'sarkofagu sempliċi tal-ħaġar, u fiċ-ċentru tal-kripta. Fuq il-wiċċ tas-sarkofagu, inkitbu b'ittri tal-bronż, u mingħajr ebda tiżjin, il-kelmiet DUN ĠORĠ. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6100dd7597689_rand.td-a-rec-img{text-align:left}.td_uid_3_6100dd7597689_rand.td-a-rec-img img{margin:0 auto 0 0}